**Андрэй Лясюк** (нар. 14 красавіка 1983, Пінск) — беларускі футбаліст (нападнік) і трэнер. У цяперашні час працуе галоўным трэнерам пінскага «Стэнлеса».

Клубная кар’ера
---------------

Пачаў кар’еру ў Пінску, гуляў потым за розныя клубы. Найбольш праявіў сябе ў складзе магілёўскага «Дняпра», найлепшым бамбардзірам якога стаў у сезоне 2009.

### «Нёман»

У сакавіку 2012 года падпісаў кантракт з гродзенскім «Нёманам». Пачынаў сезон 2012 на лаўцы запасных, але пазней стаў асноўным нападнікам «Нёмана», выцесніўшы Ігара Крывабока. Асабліва выдатна праявіў сябе ў канцы сезона 2012, калі забіў 5 галоў у 5 апошніх матчах, што дазволіла «Нёману» заняць выніковае пятае месца.

У студзені 2013 года заключыў новы кантракт з «Нёманам». Сезон 2013 распачынаў асноўным нападнікам, але ў маі быў выцеснены Мілашам Лачным. Пасля таго як Лачны ў ліпені 2013 года пакінуў «Нёман», Лясюк вярнуўся ў аснову, але ўжо ў жніўні атрымаў траўму, з-за якой выбыў да канца сезона. У лістападзе 2013 года кантракт з «Нёманам» быў разарваны.

### «Хваля»

У сакавіку 2014 года, аправіўшыся ад траўмы, накіраваўся на прагляд у пінскую «Хвалю». 1 красавіка 2014 года заключыў пагадненне з пінчукамі. У складзе «Хвалі» стаў асноўным нападнікам і трывала вызначаўся галамі, што дазволіла неўзабаве ўзначаліць спіс бамбардзіраў Першай лігі. У ліпені 2014 года адправіўся на прагляд ва ўзбекскі «Наўбахор», але не падышоў гэтаму клубу. Пасля вяртання ў Беларусь, аднак, адмовіўся далей выступаць за «Хвалю».

### «Гарадзея»

У канцы ліпеня 2014 года перайшоў у «Гарадзею». Стаў асноўным іграком «цукровых», за паўсезона згуляў у 10 матчаў і забіў 4 гола, але клуб здолеў заняць толькі 6 месца ў Першай лізе. У верасні і кастрычніку 2014 года не гуляў з-за траўмы.

У студзені 2015 года падоўжыў кантракт з «Гарадзеяй». Па выніках сезона 2015 дапамог «Гарадзеі» выйсці ў Вышэйшую лігу. У студзені 2016 года пакінуў клуб.

### Літва

У сакавіку 2016 года праходзіў прагляд у «Нафтане», але бакі не дамовіліся аб умовах кантракту. У выніку ў першай палове 2016 года Андрэй заставаўся без клуба, а ў жніўні стаў іграком «Каўна Жальгірыса».

Па заканчэнні сезона 2016 пакінуў каўнаскі клуб. У лютым 2017 года знаходзіўся ў стане «Хвалі», якая прапанавала нападніку кантракт, аднак іграком пінскага клуба не стаў. У выніку, сезон 2017 распачаў у складзе клуба другога літоўскага дывізіёна «Нявежыс».

### «Ліда» і «Белшына»

У студзені 2018 года вярнуўся ў Беларусь, стаўшы іграком «Ліды». Замацаваўся як трывалы ігрок асновы лідчан, з 8 галамі стаў найлепшым бамбардзірам каманды ў сезоне. У студзені 2019 года пакінуў лідскі клуб.

У сакавіку 2019 года пасля прагляду стаў іграком бабруйскай «Белшыны». Здолеў стаць адным з асноўных ігракоў, быў капітанам каманды, дапамог ёй выйсці ў Вышэйшую лігу, з 12 галам стаў другім бамбардзірам каманды. Па заканчэнні сезона пакінуў бабруйскі клуб.

У сакавіку 2020 года зноў падпісаў кантракт з «Лідай». Пачынаў сезон, выходзячы на замену, але хутка замацаваўся ў стартавым складзе каманды.

### «Стэнлес»

У сакавіку 2021 года стаў іграком пінскага «Стэнлеса», дзе быў асноўным нападнікам. Па заканчэнні сезона 2021 пакінуў каманду і завяршыў кар’еру.

У жніўні 2022 года быў прызначаны галоўным трэнерам «Стэнлеса».

Дасягненні
----------

* Беларусь 03Бронзавы прызёр Бронзавы прызёр чэмпіянату Беларусі: 2009
* Беларусь Уладальнік Кубка Беларусі: 2011
* Беларусь Пераможца Першай лігі чэмпіянату Беларусі (2): 2006, 2019

Статыстыка выступленняў
-----------------------

| Сезон | Дывізіён | Клуб | Краіна | Матчы | Галы |
| --- | --- | --- | --- | --- | --- |
| 2001 | Д1 | Дынама | Беларусь | 2 | 0 |
| 2002 | Д1 | Дынама | Беларусь | 5 | 1 |
| 2003 | Д1 | Дынама | Беларусь | 25 | 3 |
| 2004 (1) | Д1 | Дынама | Беларусь | 0 | 0 |
| 2004 (2) | Д3 | Пінск-900 | Беларусь | 13 | 18 |
| 2005 | Д1 | Нёман | Беларусь | 22 | 4 |
| 2006 (1) | Д2 | Хваля | Беларусь | 8 | 6 |
| 2006 (2) | Д2 | Мінск | Беларусь | 14 | 4 |
| 2007 (1) | Д1 | Мінск | Беларусь | 6 | 2 |
| 2007 (2) | Д1 | Дняпро | Беларусь | 5 | 2 |
| 2008 | Д1 | Дняпро | Беларусь | 17 | 3 |
| 2009 | Д1 | Дняпро | Беларусь | 20 | 8 |
| 2010 | Д1 | Дняпро | Беларусь | 8 | 4 |
| 2011 (1) | Д1 | Гомель | Беларусь | 11 | 0 |
| 2011 (2) | Д1 | Дняпро | Беларусь | 12 | 3 |
| 2012 | Д1 | Нёман | Беларусь | 23 | 8 |
| 2013 | Д1 | Нёман | Беларусь | 20 | 1 |
| 2014 (1) | Д2 | Хваля | Беларусь | 12 | 8 |
| 2014 (2) | Д2 | Гарадзея | Беларусь | 10 | 4 |
| 2015 | Д2 | Гарадзея | Беларусь | 25 | 9 |
| 2016 (2) | Д1 | Каўна Жальгірыс | Літва | 9 | 0 |
| 2017 | Д2 | Нявежыс | Літва | 27 | 9 |
| 2018 | Д2 | Ліда | Беларусь | 26 | 8 |
| 2019 | Д2 | Белшына | Беларусь | 25 | 12 |
| 2020 | Д2 | Ліда | Беларусь | 19 | 5 |
| 2021 | Д3 | Стэнлес | Беларусь | 14 | 11 |
|

Зноскі
------

1. ↑  Andrey Lyasyuk // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑  Андрей Лясюк покинул "Неман"
3. ↑  Андрей Лясюк находится на просмотре в "Волне"
4. ↑  "Волна" подписала Лясюка и Климихина и рассталась с Мытником
5. ↑  Лясюк не подошел узбекскому «Навбахору»
6. ↑  Андрей Лясюк и Роман Морозов перешли в "Городею"
7. ↑  Семеро футболистов продлили контракты с "Городеей"
8. ↑  "Городею" покинуло восемь футболистов
9. ↑  Андрей Лясюк и "Нафтан" не договорились по контракту
10. ↑  Лясюк дебютировал за каунасский "Жальгирис"
11. ↑  Дмитрий Градобоев перешел в «Белшину», Гриневич и Андрей Луцевич завершили карьеры
12. ↑  2017 04 06 Kėdainių "Nevėžis" pristatė 2017 metų komandą (foto)
13. ↑  Лесько, Лясюк, Ковалюк и еще три игрока подписали контракты с "Лидой"
14. ↑  Лясюк покинул "Лиду"
15. ↑  35-летний Лясюк перешел в "Белшину"
16. ↑  Лясюк подписал соглашение с "Лидой"
17. ↑  37-летний Лясюк трудоустроился в "Стэнлесе"
18. ↑  Андрей Лясюк возглавил "Стэнлес"

|  |  |
| --- | --- |
| ⚙️   Тэматычныя сайты | by.tribuna.com · FootballFacts.ru · Soccerway · teams.by · Transfermarkt (ігрок) · Прэсбол |